ΑΠΟΦΑΣΕΙΣ
Αριθμ. 216
Επικύρωση καθορισμού των οριογραμμών τμήματος ρέματος (με έργα διευθέτησης) που βρί-
σκεται στη θέση «Ανδρουλιδούνα» εντός σχεδίου πόλεως (Ο.Τ. 33) Σπηλίου, Δ.Ε. Λάμπης, Δήμου
Αγίου Βασιλείου, Π.Ε. Ρεθύμνης.
Η ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
2. Το π.δ. 136/2010 «Οργανισμός της Αποκεντρωμένης
Διοίκησης Κρήτης» (Α’ 229).
3. Τον ν. 4325/2015 «Εκδημοκρατισμός της Διοίκησης  Καταπολέμηση Γραφειοκρατίας και Ηλεκτρονική Διακυ-
βέρνηση. Αποκατάσταση αδικιών και άλλες διατάξεις»
(Α’ 47) και συγκεκριμένα την παρ. 1 του άρθρου 28 και το
άρθρο 28Α αυτού, όπως αυτό προστέθηκε με το άρθρο
24 του ν. 4368/2016 (Α’ 21).
4. Τον ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α’ 136), και ιδιαίτερα τα άρθρα 63, 64, 65 και 66 αυτού.
5. Την υπ’ αρ. 86774/19-12-2022 (ΥΟΔΔ 1183) υπουργική απόφαση για τον διορισμό της Κοζυράκη Μαρίας
στη θέση της μετακλητής Γραμματέως Αποκεντρωμένης
Διοίκησης Κρήτης.
6. Τον ν. 4258/2014 «Διαδικασία Οριοθέτησης και ρυθμίσεις θεμάτων για τα υδατορέματα - ρυθμίσεις Πολε-
οδομικής νομοθεσίας και άλλες διατάξεις» (Α’ 94) και,
ιδίως, το άρθρο 3 αυτού.
7. Τον ν. 2853/1922 «Περί υδραυλικών εν γένει έργων
και αστυνομεύσεων των δημόσιων υδάτων» όπως αυτός
τροποποιήθηκε με τον ν.δ. 10/1923 και κωδικοποιήθηκε
από το π.δ. 18/1924 (Α’ 61).
8. Την υπό στοιχεία Δ17γ/06/157/Φ.Ν.439.3/2006
υπουργική απόφαση «Περιεχόμενο των τεχνικών εκθέσεων της παρ. 3α του άρθρου 6, των προκαταρκτικών
μελετών του άρθρου 6 και των τεχνικών εκθέσεων της
παρ. 4α του άρθρου 7 του ν. 3316/2005» (Β’ 1611).
9. Την υπ’ αρ. οικ.140055/13-01-2017 κοινή υπουργική
απόφαση «Τεχνικές προδιαγραφές σύνταξης του περιεχομένου του φακέλου οριοθέτησης κατ’ εφαρμογή της
παρ. 5 του άρθρου 2 του ν. 4258/2014 - Διευκρινίσεις για
την εφαρμογή της διαδικασίας οριοθέτησης» (Β’ 428).
10. Το υπ’ αρ. υπ’ αρ. 168019/2005/2024 (ΠΕΧΩ: 1811/
24-05-2024) έγγραφο της Διεύθυνσης Τεχνικών Έργων
Π.Ε. Ρεθύμνης «Αποστολή θεωρημένης μελέτης οριστικής οριοθέτησης τμήματος ρέματος που βρίσκεται στη
θέση εντός σχεδίου πόλεως Σπηλίου, Ο.Τ.33, Τοπωνύμιο
Ανδρουλιδούνα Δ.Ε. Λάμπης, Δήμου Αγ. Βασιλείου, Π.Ε.
Ρεθύμνης», με συνημμένη υδραυλική μελέτη του έργου,
μετά τον έλεγχο και την θεώρηση των τοπογραφικών διαγραμμάτων, της τεχνικής έκθεσης και των συνημμένων
υδρολογικών και υδραυλικών μελετών, που συντάχθηκε
και υπογράφηκε από τον Αγρονόμο Τοπογράφο Μηχανικό Ξεζωνάκη Στυλιανό.
11. Το υπ’ αρ. 1811/12-07-2024 έγγραφο της Υπηρεσίας μας, με το οποίο επισημαίνεται η αναγκαιότητα
περιβαλλοντικής αδειοδότησης των προτεινόμενων
έργων διευθέτησης προκειμένου για τη συνέχιση της
διαδικασίας.
12. Τη με ημερ. 01-10-2024 (ΠΕΧΩ: 3345/02-10-2024)
αίτηση του Δήμου Αγίου Βασιλείου μέσω του Αγρονόμου
Τοπογράφου Μηχανικού Ξεζωνάκη Στυλιανού, με την
οποία υποβλήθηκαν:
- Το υπ’ αρ. 322070/17-09-2024 έγγραφο του Τμήματος Περιβάλλοντος και Υδροοικονομίας Π.Ε. Ρεθύμνης
Περιφέρειας Κρήτης «Υπαγωγή σε Πρότυπες Περιβαλλοντικές Δεσμεύσεις του έργου «Οριοθέτηση Διευθετήση
ρέματος» στη θέση «Ανδρουλιδούνα», εκτός ορίων οικισμού Σπηλίου, Δ.Ε. Λάμπης του Δήμου Αγίου Βασιλείου
της Π.Ε. Ρεθύμνου της Περιφέρειας Κρήτης»,
- το υπ’ αρ. 328434/12-08-2024 έγγραφο της Εφορείας Αρχαιοτήτων Ρεθύμνου «Οριοθέτηση - Διευθέτηση
ρέματος στο Ο.Τ.33 πολεοδομικής ενότητας Σπηλίου
Δήμου Αγίου Βασιλείου».
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
12 Μαρτίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 104
12.03.2025 14:04:48
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 104/12.03.2025
13. Το υπ’ αρ. 3345/21-10-2024 έγγραφο της Υπηρεσίας μας, με το οποίο διαβιβάζεται η μελέτη στις υπόλοιπες
προβλεπόμενες από το άρθρο 3 του ν. 4258/2014 υπηρεσίες προκειμένου να εκφράσουν τις τυχόν παρατηρήσεις
τους επί του περιεχομένου της.
14. Το υπ’  αρ. 14514/11-11-2024 (ΠΕΧΩ: 3870/
12-11-2024) έγγραφο της Διεύθυνσης Τεχνικών Υπηρεσιών, Περιβάλλοντος και Ποιότητας Ζωής Δήμου Αγίου
Βασιλείου, με το οποίο διαβιβάστηκε η υπ’ αρ. 262/2024
απόφαση Δημοτικού Συμβουλίου «Γνωμοδότηση επί
οριοθέτησης ρέματος (με έργα διευθέτησης εντός σχεδίου πόλεως Σπηλίου Δ.Ε. Λάμπης», με την οποία το ΔΣ
γνωμοδοτεί θετικά επί της προτεινόμενης οριοθέτησης διευθέτησης του υδατορέματος.
15. Το υπ’  αρ. 575604/20-11-2024 (ΠΕΧΩ: 4267/
10-12-2024) έγγραφο της Διεύθυνσης Δασών Ρεθύμνου
Επιθεώρησης Εφαρμογής Δασικής Πολιτικής Κρήτης, με
το οποίο η Υπηρεσία διατυπώνει ότι δεν έχει αρμοδιότητα για επεμβάσεις εντός σχεδίου πόλεως.
16. Το υπό στοιχεία 2462πε/17-01-2025 (ΠΕΧΩ: 133/
20-1-2025) έγγραφο της Διεύθυνσης Υδάτων Αποκεντρωμένης Διοίκησης Κρήτης, με το οποίο η Υπηρεσία
δεν διατυπώνει αντιρρήσεις για την προτεινόμενη οριοθέτηση (με έργα διευθέτησης), με τον όρο ότι θα πρέπει
να τηρούνται τα αναφερόμενα στο (10) σχετικό έγγραφο
του Τμήματος Δομών Περιβάλλοντος της Διεύθυνσης
Τεχνικών Έργων Π.Ε. Ρεθύμνης σχετικά με τον τακτικό
καθαρισμό των αγωγών. Επιπλέον η Υπηρεσία διευκρινίζει ότι δεν έχει αρμοδιότητα γνωμοδότησης για την
υδραυλική μελέτη, τον καθορισμό των οριογραμμών
και των γραμμών πλημμύρας του υδατορέματος καθώς
και για τη νομιμότητα των έργων και των παρεμβάσεων
στο υδατόρεμα.
17. Το υπό στοιχεία ΥΠΠΟ/504560/23-01-2025 (ΠΕΧΩ:
216/24-01-2025) έγγραφο της Υπηρεσίας Νεοτέρων
Μνημείων και Τεχνικών Έργων Κρήτης, στο οποίο αναφέρεται ότι στο τμήμα του ρέματος προς οριοθέτηση,
μετά από έλεγχο του αρχείου της Υπηρεσίας, δεν είναι
εντός ιστορικού τόπου ούτε πλησίον κτισμάτων χαρακτηρισμένων ως Νεώτερα Μνημεία τα οποία προστατεύ-
ονται σύμφωνα με τις διατάξεις του ν. 4858/2021 για την
προστασία της Πολιτιστικής Κληρονομιάς και επομένως
δεν διατυπώνονται αντιρρήσεις ως προς την εν λόγω
οριοθέτηση του ρέματος (με έργα διευθέτησης).
18. Την εισήγηση της Διεύθυνσης Περιβάλλοντος και
Χωρικού Σχεδιασμού της Αποκεντρωμένης Διοίκησης
Κρήτης, όπως αυτή προκύπτει από τη σύνταξη του σχεδίου της παρούσας απόφασης.
19. Το γεγονός ότι από τις κανονιστικές διατάξεις της
παρούσας απόφασης δεν προκαλείται δαπάνη εις βάρος
του κρατικού προϋπολογισμού και του οικείου ΟΤΑ.
20. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ-ΜΙΤΟΣ, αποφασίζουμε:
Επικυρώνουμε τις οριογραμμές τμήματος ρέματος (με
έργα διευθέτησης) μήκους 87μ. περίπου που βρίσκεται στη θέση «Ανδρουλιδούνα» εντός σχεδίου πόλεως
(Ο.Τ.  33) Σπηλίου Δ.Ε. Λάμπης Δήμου Αγίου Βασιλείου
Π.Ε. Ρεθύμνης, όπως αυτές αποτυπώνονται στο οριζοντιογραφικό και υψομετρικό διάγραμμα (Αρ. Σχεδίου: 6) με
ημερομηνία Μάρτιος 2024 και κλ:1:200 που υπογράφεται από τον Αγρονόμο Τοπογράφο Μηχανικό Ξεζωνάκη
Στυλιανό.
Ο καθορισμός των οριογραμμών στηρίχτηκε στην
υδραυλική μελέτη του ιδίου μελετητή μηχανικού.
Τα δεδομένα για τους υδραυλικούς υπολογισμούς
της μελέτης θεωρήθηκαν από την Διεύθυνση Τεχνικών
Έργων Π.Ε. Ρεθύμνης. Το σύνολο των στοιχείων της θεωρημένης μελέτης συνοδεύει την παρούσα απόφαση
και αποτελεί αναπόσπαστο τμήμα της.
Οι οριογραμμές του παραπάνω ρέματος υλοποιούνται
από τις πολυγωνικές γραμμές που ορίζουν τα σημεία, όπως
αυτά είναι αποτυπωμένα στο προαναφερόμενο διάγραμμα οριοθέτησης και περιέχονται σε αυτό με τις συντεταγ-
μένες τους. (Σύστημα συντεταγμένων είναι το ΕΓΣΑ 87).
Η παρούσα απόφαση δεν υπεισέρχεται σε ιδιοκτησιακά θέματα. Η Κτηματική Υπηρεσία Ρεθύμνης του Υπουρ-
γείου Εθνικής Οικονομίας και Οικονομικών, στην οποία
κοινοποιείται η παρούσα, παρακαλείται για τις τυχόν
δικές της ενέργειες λόγω αρμοδιότητας.
Η ισχύς της απόφασης αρχίζει με τη δημοσίευσή της
στην Εφημερίδα της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 104/12.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 104/12.03.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 104/12.03.2025
Η απόφαση αυτή με το συνημμένο οριζοντιογραφικό και υψομετρικό διάγραμμα να δημοσιευθεί στην Εφημερίδα
της Κυβερνήσεως.
Ηράκλειο, 6 Φεβρουαρίου 2025
Η Γραμματέας Αποκεντρωμένης Διοίκησης
ΜΑΡΙΑ ΚΟΖΥΡΑΚΗ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 104/12.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250400104.pdf | Tokens: 10912]